title: Odluka Vijeća 2014/449/ZVSP od 10. srpnja 2014. o mjerama ograničavanja s obzirom na stanje u Južnom Sudanu

text:
               11.7.2014

               HR

               Službeni list Europske unije

               L 203/100

         ODLUKA VIJEĆA 2014/449/ZVSP
   od 10. srpnja 2014.
   o mjerama ograničavanja s obzirom na stanje u Južnom Sudanu
   VIJEĆE EUROPSKE UNIJE,
   uzimajući u obzir Ugovor o Europskoj uniji, a posebno njegov članak 29.,
   budući da:

               (1)

               Vijeće je 18. srpnja 2011. donijelo Odluku 2011/423/ZVSP (1).

               (2)

               Vijeće je 20. siječnja 2014. zaključilo da bi, kao podršku nastojanjima Afričke unije (AU) i Međuvladinog tijela za razvoj te u bliskoj suradnji s međunarodnim partnerima, trebalo razmotriti ciljane mjere ograničavanja protiv osoba koje ometaju mirovni proces u Južnom Sudanu. Vijeće je 17. ožujka 2014. ponovno naglasilo da je spremno razmotriti takve mjere u vezi s Južnim Sudanom.

               (3)

               Vijeće je i dalje vrlo zabrinuto zbog stanja u Južnom Sudanu. Stoga bi trebalo uvesti mjere ograničavanja protiv osoba koje, primjerice djelima nasilja ili kršenjem sporazumâ o prekidu vatre, ometaju politički proces u Južnom Sudanu kao i protiv osoba odgovornih za teške povrede ljudskih prava u Južnom Sudanu.

               (4)

               Mjere ograničavanja protiv osoba koje ometaju politički proces u Južnom Sudanu ili osoba odgovornih za teške povrede ljudskih prava u Južnom Sudanu te mjere ograničavanja koje su već uvedene Odlukom 2011/423/ZVSP trebalo bi radi jasnoće, u mjeri u kojoj se one odnose na Južni Sudan, objediniti u jedinstveni pravni instrument,

         DONIJELO JE OVU ODLUKU:
   Članak 1.
   1.   Državljanima država članica ili s državnog područja država članica ili uz uporabu plovila ili zrakoplova pod njihovom zastavom zabranjuje se prodaja, nabava, prijenos ili izvoz oružja i povezanog materijala svih vrsta, uključujući oružje i streljivo, vojna vozila i opremu, paravojnu opremu i rezervne dijelove za prethodno navedeno u Južni Sudan, neovisno o tome potječe li navedeno s njihovog državnog područja ili ne.
   2.   Također se zabranjuje:

               (a)

               posredno ili neposredno pružati tehničku pomoć, posredničke usluge ili druge usluge u vezi s predmetima iz stavka 1., ili u vezi s nabavom, proizvodnjom, održavanjem i uporabom takvih predmeta, bilo kojoj fizičkoj ili pravnoj osobi, subjektu ili tijelu u Južnom Sudanu ili radi uporabe u Južnom Sudanu;

               (b)

               posredno ili neposredno financirati ili pružati financijsku pomoć u vezi s predmetima iz stavka 1., uključujući posebno bespovratna sredstva, zajmove i jamstva za izvozne kredite kao i osiguranje te reosiguranje za bilo kakvu prodaju, nabavu, prijenos ili izvoz takvih predmeta ili za pružanje povezane tehničke pomoći, posredničkih usluga ili drugih usluga fizičkim ili pravnim osobama, subjektima ili tijelima u Južnom Sudanu ili radi uporabe u Južnom Sudanu;

               (c)

               sudjelovati, svjesno i namjerno, u aktivnostima čiji se cilj ili učinak sastoji u zaobilaženju mjera iz točaka (a) ili (b).

         Članak 2.
   1.   Članak 1. ne primjenjuje se na:

               (a)

               prodaju, nabavu, prijenos ili izvoz neubojite vojne opreme koja je namijenjena isključivo za humanitarnu uporabu, za uporabu pri praćenju stanja ljudskih prava ili za zaštitnu uporabu, ili za programe izgradnje institucija UN-a, AU-a i Europske unije ili Međuvladinog tijela za razvoj (IGAD), ili materijala namijenjenog za operacije upravljanja krizama Europske unije, UN-a i AU-a;

               (b)

               prodaju, nabavu, prijenos ili izvoz neborbenih vozila u koja su prilikom proizvodnje ili naknadno ugrađeni materijali za protubalističku zaštitu, a namijenjena su isključivo za zaštitnu uporabu u Južnom Sudanu od strane osoblja Europske unije i njezinih država članica ili od strane osoblja UN-a, AU-a ili IGAD-a;

               (c)

               pružanje tehničke pomoći, posredničkih usluga i drugih usluga povezanih s opremom ili programima i operacijama iz točke (a);

               (d)

               financiranje i pružanje financijske pomoći povezane s opremom ili programima i operacijama iz točke (a);

               (e)

               prodaju, nabavu, prijenos ili izvoz opreme za razminiranje i materijala koji se upotrebljavaju u operacijama razminiranja;

               (f)

               prodaju, nabavu, prijenos ili izvoz neubojite vojne opreme koja je namijenjena isključivo za potporu procesu reformi sigurnosnog sektora u Južnom Sudanu kao i osiguravanje financiranja, financijske pomoći ili tehničke pomoći povezane s tom opremom;

         pod uvjetom da je takve isporuke unaprijed odobrilo nadležno tijelo države članice o kojoj je riječ.
   2.   Članak 1. ne primjenjuje se ni na zaštitnu odjeću, uključujući zaštitne prsluke i vojne kacige, koje isključivo za svoju osobnu uporabu u Južni Sudan privremeno izvozi osoblje Europske unije ili njezinih država članica, osoblje UN-a ili IGAD-a ili predstavnici medija i humanitarni djelatnici, djelatnici razvojne pomoći te s njima povezano osoblje.
   3.   Države članice prosuđuju pošiljke iz ovog članka od slučaja do slučaja, pri čemu u cijelosti uzimaju u obzir kriterije iz Zajedničkog stajališta Vijeća 2008/944/ZVSP (2). Države članice zahtijevaju odgovarajuća jamstva protiv zloupotrebe odobrenja dodijeljenih u skladu s ovim člankom i, prema potrebi, poduzimaju mjere za vraćanje opreme.
   Članak 3.
   1.   Države članice poduzimaju mjere potrebne za sprečavanje ulaska na njihova državna područja ili tranzita preko njihovih državnih područja osobama koje, primjerice djelima nasilja ili kršenjem sporazumâ o prekidu vatre, ometaju politički proces u Južnom Sudanu kao i osobama odgovornima za teške povrede ljudskih prava u Južnom Sudanu te osobama koje su s njima povezane, kako su navedene u prilogu.
   2.   Stavkom 1. se državu članicu ne obvezuje da svojim državljanima uskrati ulazak na svoje državno područje.
   3.   Stavkom 1. ne dovode se u pitanje slučajevi u kojima za državu članicu postoji određena obveza prema međunarodnom pravu, i to obveza:

               (a)

               kao za zemlju domaćina međunarodne međuvladine organizacije;

               (b)

               kao za zemlju domaćina međunarodne konferencije koju je sazvao UN ili koja se održava pod pokroviteljstvom UN-a; ili

               (c)

               prema multilateralnom sporazumu kojim se odobravaju povlastice i imuniteti; ili

               (d)

               na temelju Sporazuma o mirenju iz 1929. (pakt iz Laterana) koji su sklopile Sveta Stolica (Država Vatikanskoga Grada) i Italija.

         4.   Smatra se da se stavak 3. primjenjuje i u slučajevima kada je određena država članica zemlja domaćin Organizacije za europsku sigurnost i suradnju (OESS).
   5.   Vijeće se na odgovarajući način obavješćuje o svim slučajevima u kojima država članica odobrava izuzeće na temelju stavaka 3. ili 4.
   6.   Države članice mogu odobriti izuzeća od mjera određenih prema stavku 1. ako je putovanje opravdano zbog razloga hitnih humanitarnih potreba ili zbog razloga sudjelovanja na međuvladinim sastancima i sastancima koje promiče Europska unija ili kojih je domaćin država članica koja predsjedava OESS-om, ako se vodi politički dijalog koji izravno promiče političke ciljeve mjera ograničavanja, uključujući demokraciju, ljudska prava i vladavinu prava u Južnom Sudanu.
   7.   Država članica koja želi odobriti izuzeće iz stavka 6. o tome pisanim putem obavješćuje Vijeće. Izuzeće se smatra odobrenim osim ako jedan ili više članova Vijeća ulože pisani prigovor u roku od dva radna dana od primitka obavijesti o predloženom izuzeću. Ako jedan ili više članova Vijeća ulože prigovor, Vijeće kvalificiranom većinom može odlučiti odobriti predloženo izuzeće.
   8.   Kada država članica na temelju stavaka 3., 4., 6. i 7. odobri ulazak na svoje državno područje ili tranzit preko njega osobama navedenima u prilogu, odobrenje je strogo ograničeno na svrhu za koju je ono dodijeljeno i na osobe na koje se ono neposredno odnosi.
   Članak 4.
   1.   Zamrzavaju se sva sredstva i gospodarski izvori koji su u posjedu, vlasništvu ili pod kontrolom osoba koje, primjerice činovima nasilja ili kršenjem sporazumâ o prekidu vatre, ometaju politički proces u Južnom Sudanu kao i osoba odgovornih za teške povrede ljudskih prava u Južnom Sudanu te s njima povezanih fizičkih ili pravnih osoba, subjekata ili tijelâ, kako su navedeni u prilogu.
   2.   Nikakva sredstva ili gospodarski izvori ne stavljaju se izravno ili neizravno na raspolaganje fizičkih ili pravnih osoba, subjekata ili tijela navedenih u prilogu niti u njihovu korist.
   3.   Nadležno tijelo države članice može odobriti oslobađanje određenih zamrznutih sredstava ili gospodarskih izvora ili stavljanje na raspolaganje određenih sredstava ili gospodarskih izvora, pod uvjetima koje smatra primjerenima, nakon što je utvrdilo da su dotična sredstva ili gospodarski izvori:

               (a)

               potrebni za zadovoljavanje osnovnih potreba osoba navedenih u prilogu i uzdržavanih članova njihovih obitelji, uključujući plaćanja za prehrambene proizvode, najamninu ili hipotekarni kredit, lijekove i zdravstvenu skrb, poreze, premije osiguranja i naknade za usluge komunalnih službi;

               (b)

               namijenjeni isključivo za plaćanje opravdanih honorara i naknadu nastalih troškova povezanih s pružanjem pravnih usluga;

               (c)

               namijenjeni isključivo za plaćanje pristojbi ili naknada za usluge redovitog čuvanja zamrznutih sredstva ili gospodarskih izvora ili upravljanja njima; ili

               (d)

               potrebni za izvanredne izdatke, pod uvjetom da je nadležno tijelo najmanje dva tjedna prije dodjeljivanja odobrenja obavijestilo nadležna tijela drugih država članica i Komisiju o razlozima zbog kojih smatra da bi trebalo dodijeliti posebno odobrenje.

         Dotična država članica obavješćuje druge države članice i Komisiju o bilo kakvom odobrenju dodijeljenom prema ovom stavku.
   4.   Odstupajući od stavka 1., nadležna tijela države članice mogu odobriti oslobađanje određenih zamrznutih sredstava ili gospodarskih izvora pod uvjetom da su ispunjeni sljedeći uvjeti:

               (a)

               sredstva ili gospodarski izvori predmet su arbitražne odluke donesene prije datuma na koji su fizička ili pravna osoba, subjekt ili tijelo iz stavka 1. uvršteni na popis iz priloga ili su predmet sudske ili upravne odluke donesene u Uniji prije ili nakon tog datuma ili su predmet sudske odluke izvršive u dotičnoj državi članici prije ili nakon tog datuma;

               (b)

               sredstva ili gospodarski izvori će se u okviru ograničenja određenih primjenjivim zakonima i propisima kojima se uređuju prava osoba koje imaju takva potraživanja koristiti isključivo za podmirenje potraživanja osiguranih takvom odlukom ili potraživanja koja su u takvoj odluci priznata kao valjana;

               (c)

               odluka nije u korist fizičke ili pravne osobe, subjekta ili tijela uvrštenih na popis iz priloga; i

               (d)

               priznavanje odluke nije protivno javnom poretku dotične države članice.

         Dotična država članica obavješćuje druge države članice i Komisiju o bilo kakvim odobrenjima dodijeljenima prema ovom stavku.
   5.   Stavak 1. ne sprečava fizičku ili pravnu osobu, subjekt ili tijelo uvrštene na popis da izvrše plaćanja dospjela na temelju ugovora sklopljenog prije datuma na koji su takva fizička ili pravna osoba, subjekt ili tijelo uvršteni na popis iz priloga, pod uvjetom da je dotična država članica utvrdila da plaćanje ne primaju, izravno ili neizravno, fizička ili pravna osoba, subjekt ili tijelo iz stavka 1.
   6.   Stavak 2. ne primjenjuje se na priljeve na zamrznute račune:

               (a)

               kamata ili drugih prihoda na tim računima;

               (b)

               plaćanja dospjelih na temelju ugovorâ, sporazumâ koji su sklopljeni ili obveza koje su nastale prije datuma na koji su ti računi postali predmetom mjera predviđenih u stavcima 1. i 2.; ili

               (c)

               plaćanja dospjelih na temelju sudskih, upravnih ili arbitražnih odluka donesenih u Uniji ili izvršivih u dotičnoj državi članici;

         pod uvjetom da se na sve takve kamate, druge prihode i plaćanja i dalje primjenjuju mjere predviđene u stavku 1.
   Članak 5.
   1.   Vijeće, na prijedlog države članice ili Visokog predstavnika Unije za vanjske poslove i sigurnosnu politiku, odlučuje o uspostavljanju i izmjeni popisa iz priloga.
   2.   Vijeće odluku iz stavka 1., kao i razloge za uvrštavanje na popis, priopćuje dotičnoj fizičkoj ili pravnoj osobi, subjektu ili tijelu bilo izravno, ako je adresa poznata, ili putem objavljivanja obavijesti, te na taj način toj fizičkoj ili pravnoj osobi, subjektu ili tijelu pruža mogućnost očitovanja.
   3.   Ako je podneseno očitovanje ili su predloženi bitno novi dokazi, Vijeće preispituje odluku iz stavka 1. i u skladu s time obavješćuje dotičnu fizičku ili pravnu osobu, subjekt ili tijelo.
   Članak 6.
   1.   U prilogu se navode razlozi za uvrštavanje na popis osoba iz članka 3. stavka 1. i članka 4. stavka 1.
   2.   U prilogu se također navode informacije, ako su dostupne, potrebne za utvrđivanje identiteta dotičnih osoba. Takve informacije mogu uključivati imena, kao i nadimke, datum i mjesto rođenja, državljanstvo, brojeve putovnice i osobne iskaznice, spol, adresu, ako je poznata, te funkciju ili profesiju. Kada je riječ o pravnim osobama, subjektima ili tijelima, takve informacije mogu uključivati nazive, mjesto i datum registracije, broj registracije i sjedište poslovanja.
   Članak 7.
   Kako bi utjecaj mjera određenih u ovoj Odluci bio što veći, Unija potiče treće države da donesu mjere ograničavanja slične onima koje su predviđene u ovoj Odluci.
   Članak 8.
   Ova Odluka stupa na snagu na dan objave u Službenom listu Europske unije.
   Ova se Odluka primjenjuje do 12. srpnja 2015.
   Ova se Odluka redovito preispituje. Ona se prema potrebi obnavlja ili mijenja ako Vijeće smatra da njezini ciljevi nisu ispunjeni.

      Sastavljeno u Bruxellesu 10. srpnja 2014.

            Za Vijeće

            Predsjednik

         S. GOZI

      (1)  Odluka Vijeća 2011/423/ZVSP od 18. srpnja 2011. o mjerama ograničavanja protiv Sudana i Južnog Sudana i stavljanju izvan snage Zajedničkog stajališta 2005/411/ZVSP (SL L 188, 19.7.2011., str. 20.).

      (2)  Zajedničko stajalište Vijeća 2008/944/ZVSP od 8. prosinca 2008. o definiranju zajedničkih pravila kojima se uređuje kontrola izvoza vojne tehnologije i opreme (SL L 335, 13.12.2008., str. 99.).

      PRILOG
      Popis fizičkih ili pravnih osoba, subjekata ili tijela iz članaka 3. i 4.

                  Ime

                  Identifikacijski podaci

                  Obrazloženje

                  Datum uvrštenja na popis

                  1.

                  Santino DENG
                  (također poznat kao: Santino Deng Wol)

                  Zapovjednik treće pješačke divizije Sudanske narodne oslobodilačke vojske (SPLA)

                  Santino Deng zapovjednik je treće pješačke divizije SPLA-e koja je sudjelovala u ponovnom zauzimanju Bentiua u svibnju 2014. Santino Deng stoga je odgovoran za kršenje sporazuma o prekidu sukoba od 23. siječnja.

                  11.7.2014.

                  2.

                  Peter GADET
                  (aka: (također poznat kao: Peter Gatdet Yaka; Peter Cadet; Peter Gadet Yak; Peter Gadet Yaak; Peter Gatdet Yaak; Peter Gatdet; Peter Gatdeet Yaka)

                  Vođa protuvladinih paravojnih snaga Nuera
                  Mjesto rođenja: regija Mayom, država Unity

                  Peter Gadet vođa je protuvladinih paravojnih snaga Nuera koje su provele napad na Bentiu od 15. do 17. travnja 2014. čime je prekršen sporazum o prekidu sukoba od 23. siječnja. U napadu je ubijeno više od 200 civila. Peter Gadet stoga je odgovoran za poticanje kruga nasilja, čime se ometao politički proces u Južnom Sudanu, i za teška kršenja ljudskih prava.

                  11.7.2014.


title: 2002/228/EZ: Odluka Komisije od 14. prosinca 2001. o priznavanju pet izraelskih ispitnih postrojenja koja su usklađena sa zahtjevima dobre laboratorijske prakse (DLP) u svojim područjima stručnosti

text:
               11/Sv. 65

               HR

               Službeni list Europske unije

               30

         32002D0228

               L 075/68

               SLUŽBENI LIST EUROPSKE UNIJE

         ODLUKA KOMISIJE
   od 14. prosinca 2001.
   o priznavanju pet izraelskih ispitnih postrojenja koja su usklađena sa zahtjevima dobre laboratorijske prakse (DLP) u svojim područjima stručnosti
   (2002/228/EZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Odluku Vijeća 1999/662/EZ od 19. srpnja 1999. o sklapanju Sporazuma o uzajamnom priznavanju načela dobre laboratorijske prakse (DLP) OECD-a i o programima nadzora usklađenosti između Europske zajednice i Države Izrael (1), a posebno njezin članak 3. stavak 1.,
   nakon savjetovanja s Posebnim odborom kojeg je imenovalo Vijeće,
   budući da:

               (1)

               Nakon inspekcija koje su obavili ovlašteni inspektori EZ-a između 28. ožujka 1996. i 1. siječnja 2000., u skladu s člankom 12. Sporazuma o uzajamnom priznavanju načela dobre laboratorijske prakse (DLP) OECD-a i o programima nadzora usklađenosti između Europske zajednice i Države Izrael, pet izraelskih ispitnih postrojenja pokazala su se usklađenima sa zahtjevima dobre laboratorijske prakse (DLP) u svojim područjima stručnosti.

               (2)

               Zajednica bi trebala, u skladu s člankom 12. Sporazuma, priznati pet gore spomenutih ispitnih postrojenja,

         ODLUČILA JE:
   Jedini članak
   Zajednica ovime priznaje da su pet izraelskih ispitnih postrojenja iz Priloga usklađena s DLP-om u svojim područjima stručnosti.

      Sastavljeno u Bruxellesu 14. prosinca 2001.

            Za Komisiju

         Pascal LAMY

            Član Komisije

      (1)  SL L 263, 9.10.1999., str. 6.

      PRILOG
      Izraelska ispitna postrojenja usklađena s DLP-om u svojim područjima stručnosti

                     Agan Chemical Manufaturers Ltd

                  Analytical Laboratory

                  77102 Ashdod, Israel

                  Područje stručnosti: Fizičko-kemijsko ispitivanje

                     Aminolab Ltd

                  Analytical Laboratory Services

                  Weizmann Science Park

                  76326 Rehovot, Israel

                  Područje stručnosti: Analitička i klinička kemija

                     Analyst Research Laboratories

                  Hamanov Street 3

                  76111 Rehovot, Israel

                  Područje stručnosti: Fizičko-kemijsko ispitivanje i analitička i klinička kemija

                     Harlan Biotech Israel Ltd

                  Kiryat Weizmann, Building #13B

                  76326 Rehovot, Israel

                  Područje stručnosti: Proučavanje toksičnosti

                     Makteshim Chemical Works Ltd

                  Physicochemical Research

                  86100 Beer Sheva, Israel

                  Područje stručnosti: Fizičko-kemijsko


title: Odluka Komisije (EU) 2015/163 оd 21. studenoga 2014. o usklađenosti s pravom Unije mjera koje poduzima Poljska u skladu s člankom 14. Direktive 2010/13/EU Europskog parlamenta i Vijeća o koordinaciji određenih odredaba utvrđenih zakonima i drugim propisima u državama članicama o pružanju audiovizualnih medijskih usluga (Direktiva o audiovizualnim medijskim uslugama)

text:
               3.2.2015

               HR

               Službeni list Europske unije

               L 27/37

         ODLUKA KOMISIJE (EU) 2015/163
   оd 21. studenoga 2014.
   o usklađenosti s pravom Unije mjera koje poduzima Poljska u skladu s člankom 14. Direktive 2010/13/EU Europskog parlamenta i Vijeća o koordinaciji određenih odredaba utvrđenih zakonima i drugim propisima u državama članicama o pružanju audiovizualnih medijskih usluga (Direktiva o audiovizualnim medijskim uslugama)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Direktivu 2010/13/EU Europskog parlamenta i Vijeća od 10. ožujka 2010. o koordinaciji određenih odredaba utvrđenih zakonima i drugim propisima u državama članicama o pružanju audiovizualnih medijskih usluga (Direktiva o audiovizualnim medijskim uslugama) (1), a posebno njezin članak 14. stavak 2.,
   uzimajući u obzir mišljenje odbora osnovanog u skladu s člankom 29. Direktive 2010/13/EU,
   budući da:

               (1)

               Poljska je dopisom od 19. kolovoza 2014. obavijestila Komisiju o mjerama koje namjerava poduzeti u skladu s člankom 14. stavkom 1. Direktive 2010/13/EU.

               (2)

               Komisija je u roku od tri mjeseca nakon obavijesti provjerila jesu li te mjere usklađene s pravom Unije, posebno u pogledu proporcionalnosti mjera i transparentnosti nacionalnog postupka savjetovanja.

               (3)

               Prilikom provjere mjera Komisija je uzela u obzir dostupne podatke o poljskom audiovizualnom tržištu, posebno u pogledu utjecaja na tržište televizije.

               (4)

               Poljska je nakon opsežnog savjetovanja na jasan i transparentan način sastavila popis događaja od velike važnosti za društvo.

               (5)

               Na temelju podrobnih dokaza i podataka o gledanosti koje su dostavila poljska nadležna tijela službe Komisije utvrdile su da popis određenih događaja sastavljen u skladu s člankom 14. stavkom 1. Direktive 2010/13/EU ispunjuje najmanje dva kriterija u nastavku koje se smatra pouzdanim pokazateljima važnosti događaja za društvo: i. poseban opći odjek u državi članici, a ne samo važnost za one koji inače prate predmetni sport ili aktivnost; ii. općepriznata izrazita kulturna važnost koju tom događaju pridaje stanovništvo države članice, posebno kao katalizatoru kulturnog identiteta; iii. sudjelovanje državne reprezentacije u predmetnom događaju kad je riječ o natjecanju ili turniru od međunarodne važnosti; i iv. činjenica da se događaj tradicionalno emitira na slobodnoj televiziji i ima veliku gledanost.

               (6)

               Na dostavljenom popisu događaja od velike važnosti za društvo navedeni su i događaji koji su već na popisu u članku 20.b Zakona o radiju i televiziji od 29. prosinca 1992. kako je izmijenjen Zakonom od 31. ožujka 2000. i drugi događaji s popisa važnih događaja iz nacrta uredbe Vijeća za radio i televiziju. Neki određeni događaji uvijek se smatraju događajima od velike važnosti za društvo, primjerice ljetne i zimske Olimpijske igre te finalne i polufinalne utakmice Svjetskog i Europskog prvenstva u nogometu. Na popisu su i druge nogometne utakmice u okviru tih događaja u kojima igra poljska reprezentacija, uključujući kvalifikacijske utakmice. Poljska nadležna tijela dokazala su da takvi događaji imaju veliku gledanost i da se tradicionalno emitiraju na slobodnoj televiziji. Osim toga, imaju poseban opći odjek u Poljskoj jer su posebno popularni među širom javnošću, a ne samo među onima koji obično prate sportske događaje. Isto tako, u nekim utakmicama Svjetskog i Europskog prvenstva u nogometu te u kvalifikacijskim utakmicama za ta prvenstva igra poljska reprezentacija.

               (7)

               Te druge nogometne utakmice na službenim turnirima te u Ligi prvaka i Kupu UEFA-e, u kojima igra poljska reprezentacija ili neki poljski klub, imaju veliku gledanost, tradicionalno se emitiraju na slobodnoj televiziji i imaju poseban opći odjek u Poljskoj.

               (8)

               Utakmice svjetskih i europskih prvenstava u odbojci za muškarce i žene, uključujući kvalifikacijske turnire i Svjetsku ligu za odbojkaše, u kojima sudjeluje poljska reprezentacija imaju veliku gledanost i tradicionalno se emitiraju na slobodnoj televiziji. Osim toga, za njima u Poljskoj vlada poseban i velik interes, čak i među osobama koje inače ne prate taj sport. To su, među ostalim, nastupi reprezentacije na međunarodnim turnirima od velike važnosti. Tom interesu doprinosi činjenica da su poljski sportaši na tim turnirima ostvarili velike uspjehe.

               (9)

               Osim što polufinalne i finalne utakmice svjetskih i europskih prvenstava u rukometu za muškarce imaju veliku gledanost i tradicionalno se emitiraju na slobodnoj televiziji, za njima u Poljskoj vlada poseban i velik interes, čak i među osobama koje inače ne prate taj sport. Druga natjecanja u kojima sudjeluje poljska reprezentacija za vrijeme polufinalnih i finalnih utakmica svjetskih i europskih prvenstava u rukometu za muškarce imaju veliku gledanost i tradicionalno se emitiraju na slobodnoj televiziji. Osim toga, za njima u Poljskoj vlada poseban i velik interes, čak i među osobama koje inače ne prate taj sport. To su, među ostalim, nastupi reprezentacije na međunarodnim turnirima od velike važnosti na kojima su poljski sportaši ostvarili velike uspjehe.

               (10)

               Osim što Svjetsko prvenstvo u nordijskom skijanju te događaji u okviru Svjetskog kupa u skijaškim skokovima i Svjetskog kupa u nordijskom trčanju za žene imaju veliku gledanost i tradicionalno se emitiraju na slobodnoj televiziji, za njima u Poljskoj vlada poseban i velik interes, čak i među osobama koje inače ne prate te sportove. To su, među ostalim, nastupi poljske reprezentacije na međunarodnim turnirima od velike važnosti na kojima su poljski sportaši ostvarili velike uspjehe.

               (11)

               Svjetsko prvenstvo u atletici ima veliku gledanost i tradicionalno se emitira na slobodnoj televiziji. Osim toga, ima poseban opći odjek u Poljskoj, čak i među osobama koje obično ne prate te sportove. Poljski sportaši ostvarili su velike uspjehe u skoku s motkom te u bacanju kugle i diska.

               (12)

               Uzmu li se u obzir načini emitiranja tih događaja od velike važnosti za društvo, definicija „kvalificirane televizijske kuće”, uloga Vijeća za radio i televiziju u provedbi mehanizma za rješavanje sporova u slučaju sporova tijekom provedbe mjera te predviđeni datum stupanja na snagu završne verzije poljskih mjera (12 mjeseci od dana objave u Službenom listu Europske unije), propisane mjere ne izlaze iz okvira nužnog za ostvarivanje cilja, a to je zaštita prava na informacije i pristup šire javnosti televizijskim prijenosima nacionalnih ili nenacionalnih događaja od velike važnosti za društvo. Na temelju toga može se zaključiti da učinci na pravo vlasništva, kako je predviđeno člankom 17. Povelje o temeljnim pravima Europske unije, ne nadilaze one koji su neodvojivo povezani s dodavanjem događaja na popis predviđen člankom 14. stavkom 1. Direktive 2010/13/EU.

               (13)

               Iz istih razloga čini se da su poljske mjere proporcionalne i da je opravdano odstupanje od temeljne slobode pružanja usluga iz članka 56. Ugovora o funkcioniranju Europske unije (UFEU) zbog prevladavajućeg razloga u javnom interesu da se široj javnosti osigura pristup prijenosima događaja od velike važnosti za društvo. Isto tako, poljskim mjerama ne provodi se diskriminacija televizijskih kuća iz drugih država članica, nositelja prava ili drugih gospodarskih subjekata te se ne sprječava njihov pristup tržištu.

               (14)

               Određene mjere u skladu su i s pravilima Unije o tržišnom natjecanju jer se definicija kvalificiranih televizijskih kuća za emitiranje događaja s popisa temelji na objektivnim kriterijima koji omogućuju stvarno i potencijalno tržišno natjecanje za stjecanje prava na emitiranje tih događanja. Osim toga, broj određenih događaja nije toliko neproporcionalan da bi narušio tržišno natjecanje na maloprodajnim tržištima slobodne televizije i televizije uz plaćanje. Zato se može smatrati da učinci na slobodu tržišnog natjecanja ne nadilaze one koji su neodvojivo povezani s dodavanjem događaja na popis predviđen člankom 14. stavkom 1. Direktive 2010/13/EU.

               (15)

               Komisija je drugim državama članicama priopćila mjere koje poduzima Poljska i iznijela rezultate svoje provjere odboru koji je osnovan u skladu s člankom 29. Direktive 2010/13/EU. Odbor je donio povoljno mišljenje,

         ODLUČILA JE KAKO SLIJEDI:
   Jedini članak
   1.   Mjere koje Poljska poduzima u skladu s člankom 14. stavkom 1. Direktive 2010/13/EU i o kojima je obavijestila Komisiju u skladu s člankom 14. stavkom 2. te Direktive u skladu su s pravom Unije.
   2.   Mjere koje Poljska poduzme bit će objavljene u Službenom listu Europske unije.

      Sastavljeno u Bruxellesu 21. studenoga 2014.

            Za Komisiju

         Günther OETTINGER

            Član Komisije

      (1)  SL L 95, 15.4.2010., str. 1.

      PRILOG

         Objava u skladu s člankom 14. Direktive 2010/13/EU o koordinaciji određenih odredaba utvrđenih zakonima i drugim propisima u državama članicama o pružanju audiovizualnih medijskih usluga (Direktiva o audiovizualnim medijskim uslugama).

      Mjere koje poduzima Poljska i koje se objavljuju u skladu s člankom 14. Direktive 2010/13/EU određene su sljedećim dijelom Zakona o radiju i televiziji od 29. prosinca 1992. (Službeni list 43/2011, oznaka 226, kako je izmijenjen) i Uredbom Državnog vijeća za radio i televiziju od 17. studenoga 2014. o uspostavljanju popisa važnih događaja:

            „Zakon o radiju i televiziji od od 29. prosinca 1992.

            Članak 20.b 1. Televizijska kuća može uživo emitirati događaj od velike važnosti za društvo, dalje u tekstu 'važan događaj', samo uz sljedeće uvjete:

                     1.

                     ako se emitira na državnom kanalu (u okviru programske usluge), kako je naveden u ovom Zakonu ili u dozvoli televizijske kuće, koji se može gledati potpuno besplatno, ne računajući naknade za licencije kako su navedene u Zakonu o naknadama za licencije od 21. travnja 2005. i osnovne naknade koje se plaćaju operaterima kabelskih mreža; ili

                     2.

                     ako taj događaj prenosi televizijska kuća na kanalu koji ispunjuje uvjete iz podstavka 1. u okviru ugovora s televizijskom kućom koja je otkupila prava prijenosa predmetnog događaja ili u okviru ugovora s bilo kojom drugom ovlaštenom strankom uz uvjete iz stavka 6.

                     2.

                     S obzirom na velik interes javnosti sljedeći događaji, među ostalima, smatraju se važnim događajima:

                                 1.

                                 ljetne i zimske Olimpijske igre;

                                 2.

                                 polufinalne i finalne utakmice Svjetskog i Europskog prvenstva u nogometu te druge utakmice u okviru tih događaja u kojima igra poljska reprezentacija, uključujući kvalifikacijske utakmice;

                                 3.

                                 druge nogometne utakmice na službenim turnirima u kojima igra poljska reprezentacija te utakmice Lige prvaka i Kupa UEFA-e u kojima igraju poljski klubovi.

                     3.

                     Državno vijeće može donijeti uredbu o uspostavljanju popisa važnih događaja koji nisu navedeni u stavku 2. uzimajući u obzir interes javnosti za te događaje i njihovu važnost za društveni, ekonomski i politički život.

                     4.

                     Ako neki važni događaj ima nekoliko dijelova, svaki se dio smatra važnim događajem.

                     5.

                     Stavak 1. primjenjuje se na odgođeni prijenos ako odgoda emitiranja važnog događaja nije veća od 24 sata i za nju postoje važni razlozi, primjerice sljedeći:

                                 1.

                                 ako se događaj održava između ponoći i 6.00 sati po poljskom vremenu;

                                 2.

                                 ako se važni događaji ili njihovi dijelovi preklapaju.

                     6.

                     Stavak 1. ne primjenjuje se ako televizijska kuća može dokazati da ni jedna televizijska kuća koja pruža programsku uslugu koja ispunjuje uvjete iz stavka 1. podstavka 1. nije sklopila ugovor za prijenos u skladu sa stavkom 1. podstavkom 2.

                     7.

                     Državno vijeće za radio i televiziju može u skladu s međunarodnim ugovorima koji su za Poljsku obvezujući donijeti uredbu o uspostavljanju sljedećega:

                                 1.

                                 popisa događaja koje druge europske države smatraju važnim događajima;

                                 2.

                                 pravila kojima se uređuju isključiva prava na emitiranje događaja iz podstavka 1. kako bi se osiguralo da iskorištavanjem tih prava televizijske kuće na koje se odnosi ovaj Zakon ne oduzimaju gledateljima u predmetnoj državi mogućnost praćenja prijenosa tih događaja prema pravilima koja je odredila ta država u skladu s međunarodnim pravom.”

      SLUŽBENI LIST
      REPUBLIKE POLJSKE

         Varšava, 3. prosinca 2014.

         Oznaka 1705

         UREDBA

         DRŽAVNOG VIJEĆA ZA RADIO I TELEVIZIJU

         od 17. studenoga 2014.

         o uspostavljanju popisa važnih događaja

      Utvrđuju se sljedeće odredbe u skladu s člankom 20.b stavkom 3. Zakona o radiju i televiziji od 29. prosinca 1992. (Službeni list br. 43/2011, oznaka 226, kako je izmijenjen (1)):

                     Odjeljak 1.

                  Ovom Uredbom uspostavlja se popis važnih događaja izuzev onih iz članka 20.b stavka 2. Zakona o radiju i televiziji od 29. prosinca 1992.

                     Odjeljak 2.

                  S obzirom na razinu interesa javnosti za ove događaje i na njihovu važnost u društvenom, ekonomskom i političkom životu, sljedeći se događaji smatraju važnima:

                              1.

                              utakmice svjetskih i europskih prvenstava u odbojci za muškarce i žene u kojima igra poljska reprezentacija, uključujući kvalifikacijske utakmice;

                              2.

                              utakmice Svjetske lige za odbojkaše koje se odigravaju u Poljskoj;

                              3.

                              polufinalne i finalne utakmice svjetskih i europskih prvenstava u rukometu i sve druge utakmice na tim događajima u kojima igra poljska reprezentacija, uključujući kvalifikacijske utakmice;

                              4.

                              Svjetsko prvenstvo u nordijskom skijanju;

                              5.

                              natjecanja u okviru Svjetskog kupa u skijaškim skokovima;

                              6.

                              natjecanja u okviru Svjetskog kupa u nordijskom trčanju za žene;

                              7.

                              Svjetsko prvenstvo u atletici.

                     Odjeljak 3.

                  Ova Uredba stupa na snagu 12 mjeseci od dana objave.

            Predsjednik Državnog vijeća za radio i televiziju J. DWORAK

         (1)  Izmjene tog Zakona objavljene su u Službenom listu br. 85/2011, oznaci 459; br. 112/2011, oznaci 654; br. 153/2011, oznaci 903; br. 160/2011, oznaci 963; te u Službenom listu za 2012., oznakama 1209 i 1315.


title: 2003/834/EZ: Odluka Vijeća od 17. studenoga 2003. o osnivanju radne skupine za pripremu uspostave agencije u području razvoja obrambenih sposobnosti, istraživanja, nabave i naoružanja

text:
01/Sv. 16             HR                                Službeni list Europske unije                                                     153
32003D0834
3.12.2003.                                          SLUŽBENI LIST EUROPSKE UNIJE                                                  L 318/19
                                                            ODLUKA VIJEĆA
                                                         od 17. studenoga 2003.
                o osnivanju radne skupine za pripremu uspostave agencije u području razvoja obrambenih
                                            sposobnosti, istraživanja, nabave i naoružanja
                                                              (2003/834/EZ)
VIJEĆE EUROPSKE UNIJE,                                                    (4)    Trebalo bi osnovati stručnu skupinu koja će obaviti
                                                                                daljnje pripremne radnje vezane uz osnivanje agencije u
                                                                                skladu sa zaključcima Vijeća od 17. i 18. studenoga
                                                                                2003. i izvješćem koje im je priloženo; ta će skupina
                                                                                pružati podršku Vijeću i njegovim nadležnim tijelima u
uzimajući u obzir Ugovor o Europskoj uniji, a posebno njegov
                                                                                radu na osnivanju Agencije,
članak 28. stavak 1.,
uzimajući u obzir Ugovor o osnivanju Europske zajednice, a
posebno njegov članak 207. stavak 2.,
                                                                          ODLUČILO JE:
budući da:
(1)     Europsko vijeće u Solunu je 19. i 20. lipnja 2003. „zadu                                     Članak 1.
        žilo odgovarajuća tijela Vijeća da poduzmu potrebne
        radnje kako bi se tijekom 2004. osnovala međuvladina              Osniva se Radna skupina za osnivanje agencije (AET) radi
        agencija za područje razvoja obrambenih sposobnosti,              pripremanja uvjeta za operativnu uspostavu i rad agencije u
        istraživanja, nabave i naoružanja”, koja treba biti u             području razvoja obrambenih sposobnosti, istraživanja, nabave
        nadležnosti Vijeća i otvorena za sudjelovanje svih                i naoružanja. Mandat, uključujući zadaću i sastav AET-a, utvrđen
        država članica.                                                   je u Prilogu ove odluke.
(2)     Nacrt Ugovora o ustavu za Europu kojeg je pripremila
        Europska konvencija i koji je predstavljen na zasjedanju
        Europskog vijeća u Solunu, predviđa uspostavljanje
        Europske agencije za naoružanje, istraživanje i vojne                                         Članak 2.
        sposobnosti, čija je zadaća prepoznati operativne
        zahtjeve, promicati mjere za ispunjenje tih zahtjeva,             AET će biti dio Glavnog tajništva Vijeća. Osniva ga glavni tajnik/
        prepoznati, i gdje je to prikladno, primijeniti sve mjere         visoki predstavnik (GT/VP) i djelovati će u okviru njegove
        potrebne za jačanje industrijske i tehnološke osnove              nadležnosti.
        obrambenog sektora, sudjelovati u definiranju europske
        politike sposobnosti i naoružanja te pružiti podršku
        Vijeću u ocjenjivanju poboljšanja vojnih sposobnosti.
(3)     Odlukom 2003/664/EZ (1) Odbor stalnih predstavnika                                            Članak 3.
        utemeljio je ad hoc radnu skupinu za pripremu radi
        pripremanja osnivanja agencije.                                   Nacionalni stručnjaci za AET bit će upućeni iz država članica i
                                                                          država pristupnica u Tajništvo Vijeća. Postupak i kriteriji odabira
(1) SL L 235, 23.9.2003., str. 22.                                        utvrđeni su u Prilogu.
 ---pagebreak--- 154                   HR                               Službeni list Europske unije                                        01/Sv. 16
                               Članak 4.                                                             Članak 6.
1.     Države članice i države pristupnice osiguravaju plaće i           Mandat AET-a završava čim Agencija počne s radom ili
prava za svoje nacionalne stručnjake koji su upućeni u Vijeće            31. prosinca 2004., što god nastupi ranije.
i sudjeluju u radu AET-a.
2.     Upućeni dužnosnici EU-a i dalje će dobivati plaću od svoje                                    Članak 7.
institucije.
                                                                         Ova Odluka proizvodi učinke na dan donošenja. Objavljuje se u
                                                                         Službenom listu Europske unije.
3.     Glavno tajništvo Vijeća podmiruje u naravi tekuće i admi
nistrativne troškove AET-a.
                               Članak 5.
                                                                         Sastavljeno u Bruxellesu 17. studenoga 2003.
Na nacionalne stručnjake koji su upućeni iz država članica i
država pristupnica primjenjuje se Odluka Vijeća 2003/479/EZ
od 16. srpnja 2003. o pravilima koja se primjenjuju na nacio                                                  Za Vijeće
nalne stručnjake i vojno osoblje kod upućivanja u Glavno tajni
štvo Vijeća (1), ne dovodeći u pitanje financijske mehanizme                                                   Predsjednik
propisane člankom 4. ove Odluke.                                                                             F. FRATTINI
(1) SL L 160, 28.6.2003., str. 72.
 ---pagebreak--- 01/Sv. 16          HR                                      Službeni list Europske unije                                                155
                                                                      PRILOG
                                         MANDAT RADNE SKUPINE ZA OSNIVANJE AGENCIJE
          1. Radna skupina za osnivanje agencije (AET) pripremit će uvjete za operativnu uspostavu i rad buduće agencije, na
              temelju izvješća koje je priloženo zaključcima Vijeća. AET će podupirati Vijeće i njegova nadležna tijela u radu na
              osnivanju Agencije. AET će raditi na:
              — financijskim, pravnim i administrativnim aspektima (uključujući proračun i osoblje) u vezi s uspostavom Agencije i
                  njezinom unutarnjom organizacijom,
              — osnivanju Agencije, posebice s obzirom na njezinu zadaću u području razvoja obrambenih sposobnosti, istraživa
                  nja, nabave i naoružanja.
          2. Radna skupina počinje s radom u siječnju 2004. AET izvršava svoju zadaću pod političkim nadzorom Vijeća, koje mu
              daje smjernice. Unutar tog okvira, voditelj radne skupine putem ad hoc skupine za pripremu redovito izvješćuje Odbor
              stalnih predstavnika (Coreper) i Politički i sigurnosni odbor (PSO) o napretku u radu radne skupine. Putem PSO-a AET
              koristi stručno znanje i iskustvo Vojnog odbora EU-a te, na način koji još treba utvrditi, znanje i iskustvo nacionalnih
              direktora za naoružanje EU-a.
          3. Radna će skupina do kraja travnja 2004. putem ad hoc skupine za pripremu dati prijedloge Vijeću s ciljem da ono do
              lipnja 2004. donese potrebne odluke. Te će odluke uključivati administrativne i logističke aspekte buduće Agencije,
              njezin financijski okvir i nacrt njezinog prvog operativnog programa. Mandat AET-a završava čim Agencija počne s
              radom ili 31. prosinca 2004., što god bude ranije.
          4. Radna skupina nije pripremno tijelo Vijeća.
                                                                 ZADAĆA AET-a
          5. Na temelju izvješća koje je priloženo zaključcima Vijeća od 17. i 18. studenoga 2003. AET treba do kraja travnja
              2004. pripremiti:
              (a) sveobuhvatan plan za osnivanje Agencije koji uključuje:
                  — strukturu i organizaciju Agencije,
                  — unutarnje radne metode i postupke koje Agencija treba donijeti kako bi izvršavala svoje funkcije i zadaće,
                  — prijedloge za svoje radne odnose s tijelima Vijeća i Komisijom,
                  — prijedloge za odgovarajuće odnose s OCCAR-om, WEAG/WEAO-om, L.o.I.-om i planove za njihov razvoj,
                  — proračunska, administrativna i kadrovska rješenja (prema potrebi uključujući nacrt opisa posla (OP) za ključna
                      tijela i imenovanja),
                  — nacrt prvog operativnog programa u sljedećim područjima: razvoj obrambenih sposobnosti; suradnja u naoru
                      žanju; jačanje obrambene industrijske i tehnološke osnove; stvaranje konkurentnog europskog tržišta vojne
                      opreme i promidžba istraživanja,
                  — detaljan raspored i plan provedbe.
              (b) elemente za nacrt Zajedničke akcije o osnivanju Agencije.
                                                      RUKOVODITELJ I SASTAV AET-a
          Sastav radne skupine trebao bi odražavati četiri područja djelovanja Agencije, kako je spomenuto u zaključcima Europ
          skog vijeća iz Soluna.
          Na čelu radne skupine je voditelj kojega između kandidata predloženih od strane država članica, država pristupnica i
          institucija EU-a nakon konzultacija s Vijećem i Komisijom imenuje glavni tajnik/visoki predstavnik (GT/VP). Ti kandidati
          trebali bi imati iskustvo i stručno znanje u području razvoja obrambenih sposobnosti, istraživanja, nabave i naoružanja,
          kao i dobro poznavati funkcioniranje EU-a, posebno zajedničke vanjske i sigurnosne politike (ZVSP) i europske sigur
          nosne i obrambene politike (ESOP).
          Radna skupina će biti sastavljena od:
          — nacionalnih stručnjaka koje države članice i države pristupnice upute u Tajništvo Vijeća sukladno posebnim zahtje
               vima zadaće,
          — dužnosnika europskih institucija.
          Komisija će u radnu skupinu uputiti jednog službenika ili više njih.
          Članove radne skupine će u konzultacijama s voditeljem radne skupine na najširoj mogućoj zemljopisnoj osnovi odabrati
          GT/VP, a oni će djelovati u međunarodnoj nadležnosti.
          U svim slučajevima, cilj odabira je osigurati radnoj skupini usluge osoblja najvišeg standarda sposobnosti i učinkovitosti.


title: 2008/268/EZ: Odluka Vijeća od 17. ožujka 2008. o izmjeni Odluke 1999/70/EZ o vanjskim revizorima nacionalnih središnjih banaka s obzirom na vanjskog revizora Suomen Pankki

text:
01/Sv. 16             HR                                Službeni list Europske unije                                                     215
32008D0268
L 85/8                                              SLUŽBENI LIST EUROPSKE UNIJE                                                  27.3.2008.
                                                            ODLUKA VIJEĆA
                                                           od 17. ožujka 2008.
              o izmjeni Odluke 1999/70/EZ o vanjskim revizorima nacionalnih središnjih banaka s obzirom na
                                                   vanjskog revizora Suomen Pankki
                                                              (2008/268/EZ)
VIJEĆE EUROPSKE UNIJE,                                                    (5)      Primjereno je slijediti preporuku Upravnog vijeća ESB-a i
                                                                                na odgovarajući način izmijeniti Odluku Vijeća
uzimajući u obzir Protokol o Statutu Europskog sustava središ                     1999/70/EZ (2),
njih banaka i Europske središnje banke priložen Ugovoru o
osnivanju Europske zajednice, a posebno njegov članak 27.                 ODLUČILO JE:
stavak 1.,
                                                                                Članak 1.
uzimajući u obzir Preporuku Europske središnje banke
ESB/2008/1 od 28. siječnja 2008. Vijeću Europske unije o vanj            Članak 1. stavak 11. Odluke 1999/70/EZ zamjenjuje se sljede
skim revizorima Suomen Pankki (1),                                        ćim:
budući da:                                                                    „15.    KPMG Oy Ab odobrava se kao vanjski revizor
                                                                              Suomen Pankki za financijske godine od 2008. do 2012.”.
(1)    Reviziju računa Europske središnje banke (ESB) i nacio
       nalnih središnjih banaka Eurosustava trebaju obavljati                                            Članak 2.
       neovisni vanjski revizori koje preporuči Upravno vijeće
                                                                          O ovoj Odluci obavješćuje se Europska središnja banka.
       ESB-a, a odobri Vijeće Europske unije.
                                                                                Članak 3.
(2)    Budući da mandat sadašnjeg vanjskog revizora Suomen
       Pankki istječe nakon revizije za financijsku godinu 2007.,         Ova se Odluka objavljuje u Službenom listu Europske unije.
       potrebno je imenovati vanjskog revizora od financijske
       godine 2008.
(3)    Suomen Pankki odabrao je KMPG Oy Ab za svojeg vanj                Sastavljeno u Bruxellesu 17. ožujka 2008.
       skog revizora za financijske godine od 2008. do 2012.
                                                                                Za Vijeće
(4)    Upravno vijeće ESB-a preporučilo je da se KPMG Oy Ab
       imenuje vanjskim revizorom za financijske godine od                                                         Predsjednik
       2008. do 2012.                                                                                I. JARC
                                                                          (2) SL L 22, 29.1.1999., str. 69. Odluka kako je zadnje izmijenjena
(1) SL C 29, 1.2.2008., str. 1.                                                Odlukom 2007/883/EZ (SL L 346, 29.12.2007., str. 20.).


title: Odluka Vijeća 2012/811/ZVSP od 20. prosinca 2012. o izmjeni Odluke 2010/788/ZVSP o mjerama ograničavanja protiv Demokratske Republike Konga

text:
               18/Sv. 014

               HR

               Službeni list Europske unije

               196

         32012D0811

               L 352/50

               SLUŽBENI LIST EUROPSKE UNIJE

               20.12.2012.

      ODLUKA VIJEĆA 2012/811/ZVSP
   od 20. prosinca 2012.
   o izmjeni Odluke 2010/788/ZVSP o mjerama ograničavanja protiv Demokratske Republike Konga
   VIJEĆE EUROPSKE UNIJE,
   uzimajući u obzir Ugovor o Europskoj uniji, a posebno njegov članak 29.,
   budući da:

               (1)

               Vijeće je 20. prosinca 2010. donijelo Odluku 2010/788/ZVSP (1) o uvođenju mjera ograničavanja protiv Demokratske Republike Konga.

               (2)

               Rezolucija Vijeća sigurnosti Ujedinjenih naroda (RVSUN) 2078 (2012.) od 28. studenoga 2012. izmijenila je kriterije za određivanje osoba i subjekata koji podliježu mjerama ograničavanja određenih u stavcima 9. i 11. RVSUN-a 1807 (2008.).

               (3)

               RVSUN 2078 (2012.) je također dodao daljnja izuzeća za mjere određene u stavku 9. RVSUN-a 1807 (2008.).

               (4)

               Odbor za sankcije osnovan na temelju RVSUN-a 1533 (2004.) je 12. i 30. studenoga 2012. imenovao dodatne osobe na popisu osoba i subjekata koji podliježu mjerama ograničavanja.

               (5)

               Odluku 2010/788/ZVSP treba izmijeniti na odgovarajući način,

         DONIJELO JE OVU ODLUKU:
   Članak 1.
   Odluka 2010/788/ZVSP mijenja se kako slijedi:

               (1)

               članak 3. zamjenjuje se sljedećim:
               „Članak 3.
               Mjere ograničavanja kako su predviđene u članku 4. stavku 1. i članku 5. stavcima 1. i 2. uvode se protiv sljedećih osoba i, kako je potrebno, subjekata koje je Odbor za sankcije odredio kao:

                           —

                           osobe i subjekte koji su prekršili embargo na oružje i povezane mjere iz članka 1.,

                           —

                           političke i vojne vođe stranih oružanih skupina koje djeluju u DR Kongu, koji sprečavaju razoružanje i dobrovoljnu repatrijaciju ili ponovno naseljavanje boraca koji pripadaju tim skupinama,

                           —

                           političke i vojne vođe milicije u Kongu koja prima podršku izvan DR Konga, koji sprečavaju sudjelovanje svojih suboraca u razoružanju, demobilizaciji i procesu reintegracije,

                           —

                           političke ili vojne vođe koji djeluju u DR Kongu i koji regrutiraju ili koriste djecu u oružanim sukobima koji su u suprotnosti s primjenljivim međunarodnim pravom,

                           —

                           pojedince ili subjekte koji djeluju u DR Kongu i odgovorni su za ozbiljne povrede koje uključuju ciljanje djece i žena u oružanim sukobima, uključujući ubijanja i sakaćenja, spolno nasilje, otmice i prisilno raseljavanje,

                           —

                           pojedince ili subjekte koji su ometali pristup ili distribuciju humanitarne pomoći u istočnom dijelu DR Kongo,

                           —

                           pojedince ili subjekte koji su nezakonito podržavali skupine u istočnom dijelu DR Konga kroz nezakonitu trgovinu prirodnih bogatstava, uključujući zlato,

                           —

                           pojedince ili subjekte koji djeluju u ime ili po uputama imenovanog pojedinca ili subjekta koji je u vlasništvu ili pod nadzorom imenovanog pojedinca,

                           —

                           pojedince ili subjekte koji planiraju, sponzoriraju ili sudjeluju u napadima protiv mirovnih snaga stabilizacijske misije organizacije Ujedinjenih Naroda u DR Kongu (MONUSCO).

                     Odgovarajuće osobe i subjekti navedeni su u Prilogu.”;

               (2)

               u članku 4. stavku 3. dodaje se sljedeći izraz nakon točke (c):
               „ili kad je takav unos ili provoz potreban za ispunjenje sudskog postupka.”.

         Članak 2.
   Osobe navedene u Prilogu ovoj Odluci dodaju se na popis određen u Prilogu Odluci 2010/788/ZVSP.
   Članak 3.
   Ova Odluka stupa na snagu na datum objave u Službenom listu Europske unije.

      Sastavljeno u Bruxellesu 20. prosinca 2012.

            Za Vijeće

            Predsjednik

         E. FLOURENTZOU

      (1)  SL L 336, 21.12.2010., str. 30.
   PRILOG

      OSOBE IZ ČLANKA 2.

               Ime

                  Alias

               Datum rođenja/mjesto rođenja

               Identifikacijski podaci

               Razlozi

               Datum uvrštenja na popis

               MAKENGA, Sultani

               Pukovnik Sultani Makenga
               Emmanuel Sultani Makenga

               25. prosinca 1973.
               Rutshuru, Demokratska Republika Kongo

               Kongoanski državljanin
               Vojni vođa skupine Mouvement du 23 Mars (M23) koja djeluje u Demokratskoj Republici Kongo

               Sultani Makenga je vojni vođa skupine Mouvement du 23 Mars (M23) koja djeluje u Demokratskoj Republici Kongo (DRK). Kao vođa skupine M23 (također poznate kao Congolese Revolutionary Army), Sultani Makenga je počinio i odgovoran je za ozbiljne povrede međunarodnog prava koje uključuju ciljanje žena i djece u oružanim sukobima, uključujući ubijanja i sakaćenja, spolno nasilje, otmice i prisilno raseljavanje. Također je odgovoran za povrede međunarodnog zakona vezano uz radnje skupine M23 koja regrutira ili koristi djecu u oružanim sukobima u DR Kongo. Pod zapovjedništvom Sultanija Makenge, skupina M23 je izvršila opsežna zlodjela protiv civilnog stanovništva DR Kongo.
               Prema svjedočanstvima i izvješćima, militanti koji djeluju pod zapovjedništvom Sultanija Makenge počinili su silovanja na cijelom području Rutshuru nad ženama i djecom od koje su neka imala samo 8 godina, kao dio politike da se učvrsti kontrola na području Rutshuru. Pod Makenginim zapovjedništvom je skupina M23 provodila opsežnu kampanju regrutiranja djece u DR Kongu i u regiji, kao i ubijanja, sakaćenja i ozljeđivanja mnoštva djece. Mnoga od prisilnih regrutiranja djece počinjena su kod djece mlađe od 15 godina. Također je izvješeno da je Makenga primatelj oružja i povezanog materijala čime krši mjere koje je DR Kongo poduzela kako bi provela embargo na oružje, uključujući domaće pravilnike o uvozu i posjedovanju oružja i povezanog materijala. Makengine radnje kao vođe skupine M23 uključuju teška kršenja međunarodnih zakona i zlodjela protiv civilnog stanovništva u DR Kongo, i pojačala su uvjete nesigurnosti, raseljavanja i sukoba u regiji.

               12.11.2012.

               NGARUYE WA MYAMURO, Baudoin

               Pukovnik Baudoin NGARUYE

               1978.,
               Lusamambo, područje Lubero, Demokratska Republika Kongo.

               Vojna vođa skupine Mouvement du 23 Mars (M23)
               Identifikacijski broj FARDC-a: 1-78-09-44621-80

               U travnju 2012. Ngaruye je zapovijedao pobunom bivše skupine CNDP, poznate kao Mouvement du 23 Mars (M23), po nalogu generala Ntagande. Trenutačno je treći po činu vojni zapovjednik u skupini M23. Stručna skupina o DR Kongo ga je prethodno predložila za uvrštavanje na popis 2008. i 2009. Odgovoran je za i počinio je teška kršenja ljudskih prava i međunarodnog prava. Za M23 je regrutirao i obučio stotine djece između 2008. i 2009. i zatim krajem 2010. Počinio je ubijanja, sakaćenja i otmice, često ciljajući žene. Odgovoran je za pogubljenja i mučenje dezertera u skupini M23. 2009. je unutar FARDC-a dao naredbe da se ubiju svi muškarci u selu Shalio u Walikaleu. Također je pružao oružje, streljivo i plaće u Masisiju i Walikali pod izravnim naredbama Ntagande. 2010. je vodio prisilno raseljavanje i izvlaštenje stanovništva u području Lukopfu. Također je opsežno uključen u kriminalne mreže unutar FARDC-a s izvlačenjem zarade iz trgovine mineralima, što je dovelo do napetosti i nasilja s pukovnikom Innocentom Zimurindom 2011. godine.

               30.11.2012.

               KAINA, Innocent

               Pukovnik Innocent KAINA
               „Indijska kraljica”

               Bunagana, područje Rutshuru, Demokratska Republika Kongo

               Innocent Kaina je trenutačno zapovjednik sektora skupine Mouvement du 23 Mars (M23). Odgovoran je za i počinio je ozbiljna kršenja ljudskih prava i međunarodnog prava. U srpnju 2007. je garnizonski vojni sud u Kinshasi proglasio Kaina odgovornim za zločine protiv čovječanstva počinjene u okrugu Ituri, između svibnja 2003. i prosinca 2005. Pušten je 2009. u sklopu mirovnog sporazuma između Vlade Konga i CNDP-a. U sklopu FARDC-a 2009., kriv je za pogubljenja, otmice i sakaćenja na području Masisi. Kao zapovjednik pod zapovjedništvom generala Ntagande, započeo je pobunu CNDP-a na području Rutshuru u travnju 2012. Osigurao je sigurnost pobunjenika izvan Masisija. Između svibnja i kolovoza 2012., nadzirao je regrutiranje i osposobljavanje preko 150-ero djece za pobunu M23-a, i pucao iz vatrenog oružja na dječake koji su pokušali pobjeći. U srpnju 2012. putovao je u Berundu i Degho za aktivnosti mobilizacije i regrutiranja za M23.

               30.11.2012.


title: 96/415/EZ: Odluka Vijeća od 28. svibnja 1996. o sklapanju administrativnih dogovora o trgovini tekstilnim proizvodima između Europske zajednice i nekih članica Svjetske trgovinske organizacije

text:
               11/Sv. 050

               HR

               Službeni list Europske unije

               6

         31996D0415

               L 173/1

               SLUŽBENI LIST EUROPSKE UNIJE

               28.05.1996.

      ODLUKA VIJEĆA

   od 28. svibnja 1996.
   o sklapanju administrativnih dogovora o trgovini tekstilnim proizvodima između Europske zajednice i nekih članica Svjetske trgovinske organizacije
   (96/415/EZ)
   VIJEĆE EUROPSKE UNIJE,
   uzimajući u obzir Ugovor o osnivanju Europske zajednice, a posebno njegov članak 113., u vezi s prvom rečenicom članka 228. stavka 2.,
   uzimajući u obzir prijedlog Komisije,
   budući da je Komisija sklopila administrativne dogovore o trgovini tekstilnim proizvodima u obliku zajedničkog zapisnika ili razmjene pisama s nekim državama članicama Svjetske trgovinske organizacije koji kao „administrativni dogovori” u smislu članka 2. stavka 17. Sporazuma o WTO-u, reproduciraju odgovarajuće odredbe prethodnih bilateralnih sporazuma koji obuhvaćaju trgovinu tekstilnim proizvodima u skladu s Tekstilnim sporazumom (MFA);
   budući da bi trebalo odobriti administrativne dogovore o trgovini tekstilnim proizvodima,
   ODLUČILO JE:
   Članak 1.
   Odobravaju se u ime Zajednice administrativni dogovori o trgovini tekstilnim proizvodima između Europske zajednice i trećih zemalja koje su navedene u Prilogu ovoj Odluci.
   Tekstovi administrativnih dogovora o trgovini tekstilnim proizvodima se prilažu ovoj Odluci.
   Članak 2.
   Predsjednika Vijeća ovim se ovlašćuje imenovati osobu(-e) ovlaštenu(-e) za potpisivanje administrativnih dogovora iz članka 1. kako bi isti bili obvezujući za Zajednicu.

      Sastavljeno u Bruxellesu 28. svibnja 1996.

            Za Vijeće

            Predsjednik

         R. SERRI

   PRILOG
   Popis zemalja

               Argentina

               Pakistan

               Bangladeš

               Peru

               Hong Kong

               Filipini

               Indija

               Singapur

               Indonezija

               Južna Koreja

               Makao

               Šri Lanka

               Malezija

               Tajland


title: 2013/523/EU: Odluka Vijeća od 18. listopada 2013. o potpisivanju, u ime Europske unije, revidiranog Memoranduma o razumijevanju sa Sjedinjenim Američkim Državama u vezi s uvozom goveđeg mesa životinja koje nisu tretirane određenim hormonima za poticanje rasta i povećanim carinama koje Sjedinjene Države primjenjuju na određene proizvode Europske unije

text:
               24.10.2013

               HR

               Službeni list Europske unije

               L 282/7

         ODLUKA VIJEĆA
   od 18. listopada 2013.
   o potpisivanju, u ime Europske unije, revidiranog Memoranduma o razumijevanju sa Sjedinjenim Američkim Državama u vezi s uvozom goveđeg mesa životinja koje nisu tretirane određenim hormonima za poticanje rasta i povećanim carinama koje Sjedinjene Države primjenjuju na određene proizvode Europske unije
   (2013/523/EU)
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegov članak 207. stavak 4. prvi podstavak, u vezi s člankom 218. stavkom 5.,
   uzimajući u obzir prijedlog Europske komisije,
   budući da:

               (1)

               Faza 2 Memoranduma o razumijevanju između Sjedinjenih Američkih Država i Europske komisije u vezi s uvozom goveđeg mesa životinja koje nisu tretirane određenim hormonima za poticanje rasta i povećanim carinama koje Sjedinjene Države primjenjuju na određene proizvode Europskih zajednica („Memorandum o razumijevanju”), koji je usuglašen između Sjedinjenih Država i Europske zajednice 13. svibnja 2009. i koji je Vijeće Europske unije potvrdilo kao međunarodni sporazum Unije, okončana je 1. kolovoza 2013.

               (2)

               U interesu je Unije produljiti fazu 2 Memoranduma o razumijevanju te istodobno i dalje pokušavati okončati spor unutar WTO-a, Europske zajednice – Mjere u vezi s mesom i mesnim proizvodima (hormoni).

               (3)

               Komisija je u tu svrhu u pregovorima dogovorila nacrt izmjena Memoranduma o razumijevanju, u skladu s ovlaštenjem za pregovaranje koje je u njemu utvrđeno.

               (4)

               Trebalo bi potpisati revidirani Memorandum o razumijevanju,

         DONIJELO JE OVU ODLUKU:
   Članak 1.
   Odobrava se potpisivanje, u ime Unije, revidiranog Memoranduma o razumijevanju sa Sjedinjenim Američkim Državama u vezi s uvozom goveđeg mesa životinja koje nisu tretirane određenim hormonima za poticanje rasta i povećanim carinama koje Sjedinjene Države primjenjuju na određene proizvode Europske unije („revidirani Memorandum o razumijevanju”), podložno sklapanju navedenog revidiranog Memoranduma o razumijevanju.
   Tekst revidiranog Memoranduma o razumijevanju priložen je ovoj Odluci (1).
   Članak 2.
   Predsjednik Vijeća ovlašćuje se odrediti osobu ovlaštenu (osobe ovlaštene) za potpisivanje revidiranog Memoranduma o razumijevanju u ime Unije.
   Članak 3.
   Ova Odluka stupa na snagu sljedećeg dana od dana objave u Službenom listu Europske unije.

      Sastavljeno u Luxembourgu 18. listopada 2013.

            Za Vijeće

            Predsjednik

         L. LINKEVIČIUS

      (1)  Tekst revidiranog Memoranduma o razumijevanju objavit će se zajedno s odlukom o njegovu sklapanju.


title: 2014/243/EU: Odluka Vijeća od 14. travnja 2014. o potpisivanju, u ime Europske unije, Europske konvencije o pravnoj zaštiti usluga koje se temelje na uvjetovanom pristupu ili usluga koje pružaju uvjetovani pristup

text:
               30.4.2014

               HR

               Službeni list Europske unije

               L 128/61

         ODLUKA VIJEĆA
   od 14. travnja 2014.
   o potpisivanju, u ime Europske unije, Europske konvencije o pravnoj zaštiti usluga koje se temelje na uvjetovanom pristupu ili usluga koje pružaju uvjetovani pristup

      (2014/243/EU)

   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegov članak 207. stavak 4. prvi podstavak u vezi s člankom 218. stavkom 5.,
   uzimajući u obzir prijedlog Europske komisije,
   budući da:

               (1)

               Vijeće je 16. srpnja 1999. ovlastilo Komisiju da u ime Europske zajednice unutar Vijeća Europe pregovara o konvenciji o pravnoj zaštiti usluga koje se temelje na uvjetovanom pristupu ili usluga koje pružaju uvjetovani pristup.

               (2)

               Vijeće Europe donijelo je 24. siječnja 2001. Europsku konvenciju o pravnoj zaštiti usluga koje se temelje na uvjetovanom pristupu ili usluga koje pružaju uvjetovani pristup („Konvencija”).

               (3)

               Konvencijom je uspostavljen regulatorni okvir koji je gotovo jednak okviru iz Direktive 98/84/EZ Europskog parlamenta i Vijeća (1).

               (4)

               Konvencija je stupila na snagu 1. srpnja 2003. i otvorena je za potpisivanje Uniji.

               (5)

               Potpisivanje Konvencije moglo bi pomoći proširenju primjene odredaba sličnih onima iz Direktive 98/84/EZ izvan granica Unije i uspostavi prava o uslugama koje se temelje na uvjetovanom pristupu koje bi se primjenjivalo na cijelom europskom kontinentu.

               (6)

               Konvenciju bi trebalo potpisati u ime Unije, podložno njezinu kasnijem sklapanju,

         DONIJELO JE OVU ODLUKU:
   Članak 1.
   Odobrava se potpisivanje, u ime Unije, Europske konvencije o pravnoj zaštiti usluga koje se temelje na uvjetovanom pristupu ili usluga koje pružaju uvjetovani pristup (2), podložno sklapanju Konvencije.
   Članak 2.
   Predsjednik Vijeća u ime Unije ovlašćuje se imenovati osobu ovlaštenu (osobe ovlaštene) za potpisivanje Konvencije.
   Članak 3.
   Ova Odluka stupa na snagu na dan donošenja.

      Sastavljeno u Bruxellesu 14. travnja 2014.

            Za Vijeće

            Predsjednik

         A. TSAFTARIS

      (1)  Direktiva 98/84/EZ Europskog parlamenta i Vijeća od 20. studenoga 1998. o pravnoj zaštiti usluga koje se temelje na uvjetovanom pristupu ili usluga koje pružaju uvjetovani pristup (SL L 320, 28.11.1998., str. 54.).

      (2)  Tekst Konvencije objavljen je u SL L 336, 20.12.2011., str. 2.


title: Odluka Vijeća (EU) 2015/710 od 21. travnja 2015. o stajalištu koje treba donijeti u ime Europske unije u okviru Zajedničkog odbora osnovanog Sporazumom između Europske zajednice za ugljen i čelik i Republike Turske o trgovini proizvodima obuhvaćenima Ugovorom o osnivanju Europske zajednice za ugljen i čelik u pogledu zamjene Protokola 1. uz taj Sporazum, o definiciji pojma „proizvodi s podrijetlom” i načinima administrativne suradnje, novim protokolom u kojem se u pogledu pravila o podrijetlu upućuje na Regionalnu konvenciju o paneuromediteranskim povlaštenim pravilima podrijetla

text:
                  1.5.2015

                  HR

                  Službeni list Europske unije

                  L 113/53

            ODLUKA VIJEĆA (EU) 2015/710
      od 21. travnja 2015.
      o stajalištu koje treba donijeti u ime Europske unije u okviru Zajedničkog odbora osnovanog Sporazumom između Europske zajednice za ugljen i čelik i Republike Turske o trgovini proizvodima obuhvaćenima Ugovorom o osnivanju Europske zajednice za ugljen i čelik u pogledu zamjene Protokola 1. uz taj Sporazum, o definiciji pojma „proizvodi s podrijetlom” i načinima administrativne suradnje, novim protokolom u kojem se u pogledu pravila o podrijetlu upućuje na Regionalnu konvenciju o paneuromediteranskim povlaštenim pravilima podrijetla
      VIJEĆE EUROPSKE UNIJE,
      uzimajući u obzir Ugovor o funkcioniranju Europske unije, a posebno njegov članak 207. stavak 4. prvi podstavak, u vezi s člankom 218. stavkom 9.,
      uzimajući u obzir prijedlog Europske komisije,
      budući da:

                  (1)

                  Protokol 1. uz Sporazum između Europske zajednice za ugljen i čelik i Republike Turske o trgovini proizvodima obuhvaćenima Ugovorom o osnivanju Europske zajednice za ugljen i čelik (1) („Sporazum”) odnosi se na definiciju pojma „proizvodi s podrijetlom” i načine administrativne suradnje („Protokol 1.”).

                  (2)

                  Regionalnom konvencijom o paneuromediteranskim povlaštenim pravilima podrijetla (2) („Konvencija”) predviđene su odredbe o podrijetlu robe kojom se trguje na temelju odgovarajućih ugovora sklopljenih između ugovornih stranaka.

                  (3)

                  Unija i Turska potpisale su Konvenciju 15. lipnja 2011. odnosno 4. studenoga 2011.

                  (4)

                  Unija i Turska položile su kod depozitara Konvencije svoje isprave o prihvatu 26. ožujka 2012. odnosno 4. prosinca 2013. Stoga je Konvencija, primjenom njezinog članka 10. stavka 3., stupila na snagu 1. svibnja 2012. u pogledu Unije, a 1. veljače 2014. u pogledu Turske.

                  (5)

                  Člankom 6. Konvencije predviđa se da svaka ugovorna stranka treba poduzeti odgovarajuće mjere kako bi se osigurala učinkovita primjena Konvencije. U tu svrhu, Zajednički odbor osnovan Sporazumom trebao bi donijeti odluku kojom se Protokol 1. zamjenjuje novim protokolom kojim se u pogledu pravila o podrijetlu upućuje na Konvenciju.

                  (6)

                  Stajalište Unije u okviru Zajedničkog odbora trebalo bi se stoga temeljiti na priloženom nacrtu odluke,

            DONIJELO JE OVU ODLUKU:
      Članak 1.
      Stajalište koje treba donijeti u ime Europske unije u okviru Zajedničkog odbora osnovanog Sporazumom između Europske zajednice za ugljen i čelik i Republike Turske o trgovini proizvodima obuhvaćenima Ugovorom o osnivanju Europske zajednice za ugljen i čelik u pogledu zamjene Protokola 1. uz taj Sporazum, o definiciji pojma „proizvodi s podrijetlom” i načinima administrativne suradnje, novim protokolom u kojem se u pogledu pravila o podrijetlu upućuje na Regionalnu konvenciju o paneuromediteranskim povlaštenim pravilima podrijetla temelji se na nacrtu odluke Zajedničkog odbora priloženom ovoj Odluci.
      Predstavnici Unije u Zajedničkom odboru mogu prihvatiti manje izmjene nacrta odluke Zajedničkog odbora bez daljnje odluke Vijeća.
      Članak 2.
      Odluka Zajedničkog odbora objavljuje se u Službenom listu Europske unije.
      Članak 3.
      Ova Odluka stupa na snagu na dan donošenja.

         Sastavljeno u Luxembourgu 21. travnja 2015.

               Za Vijeće

               Predsjednik

            E. RINKĒVIČS

         (1)  SL L 227, 7.9.1996., str. 3.

         (2)  SL L 54, 26.2.2013., str. 4.

         NACRT
         ODLUKE br. … ZAJEDNIČKOG ODBORA EU – TURSKA
         od …
         o zamjeni Protokola 1. uz Sporazum između Europske zajednice za ugljen i čelik i Republike Turske o trgovini proizvodima obuhvaćenima Ugovorom o osnivanju Europske zajednice za ugljen i čelik, o definiciji pojma „proizvodi s podrijetlom” i načinima administrativne suradnje
         ZAJEDNIČKI ODBOR EU – TURSKA,
         uzimajući u obzir Sporazum između Europske zajednice za ugljen i čelik i Republike Turske o trgovini proizvodima obuhvaćenima Ugovorom o osnivanju Europske zajednice za ugljen i čelik (1), a posebno njegov članak 6. stavak 2.,
         uzimajući u obzir Protokol 1. uz Sporazum između Europske zajednice za ugljen i čelik i Republike Turske o trgovini proizvodima obuhvaćenima Ugovorom o osnivanju Europske zajednice za ugljen i čelik, o definiciji pojma „proizvodi s podrijetlom” i načinima administrativne suradnje,
         budući da:

                     (1)

                     Člankom 6. stavkom 2. Sporazuma između Europske zajednice za ugljen i čelik i Republike Turske o trgovini proizvodima obuhvaćenima Ugovorom o osnivanju Europske zajednice za ugljen i čelik („Sporazum”), upućuje se na Protokol 1. uz Sporazum („Protokol 1.”) kojim se utvrđuju pravila o podrijetlu i predviđa kumulacija podrijetla između Unije, Turske i drugih ugovornih stranaka Regionalne konvencije o paneuromediteranskim povlaštenim pravilima podrijetla (2) („Konvencija”).

                     (2)

                     Člankom 39. Protokola 1. predviđa se da Zajednički odbor utvrđen u skladu s člankom 14. Sporazuma može odlučiti izmijeniti odredbe tog Protokola.

                     (3)

                     Konvencijom se nastoji protokole o pravilima o podrijetlu koji su trenutačno na snazi u zemljama paneuromediteranskog područja zamijeniti jedinstvenim pravnim aktom.

                     (4)

                     Unija i Turska potpisale su Konvenciju 15. lipnja 2011. odnosno 4. studenoga 2011.

                     (5)

                     Unija i Turska položile su kod depozitara Konvencije svoje isprave o prihvatu 26. ožujka 2012. odnosno 4. prosinca 2013. Stoga je Konvencija, primjenom njezinog članka 10. stavka 3., stupila na snagu 1. svibnja 2012. u pogledu Europske unije, a 1. veljače 2014. u pogledu Turske.

                     (6)

                     Konvencijom su sudionici procesa stabilizacije i pridruživanja uključeni u paneuromediteransku zonu kumulacije podrijetla.

                     (7)

                     Protokol 1. stoga bi trebalo zamijeniti novim protokolom kojim se upućuje na Konvenciju,

               DONIJELO JE OVU ODLUKU:
         Članak 1.
         Protokol 1. uz Sporazum između Europske zajednice za ugljen i čelik i Republike Turske o trgovini proizvodima obuhvaćenima Ugovorom o osnivanju Europske zajednice za ugljen i čelik, o definiciji pojma „proizvodi s podrijetlom” i načinima administrativne suradnje, zamjenjuje se tekstom utvrđenim u Prilogu ovoj Odluci.
         Članak 2.
         Ova Odluka stupa na snagu na dan donošenja.
         Primjenjuje se od … (*).

            Sastavljeno u

                  Za Zajednički odbor EU-Turska

                  Predsjednik

            (1)  SL L 227, 7.9.1996., str. 3.

            (2)  SL L 54, 26.2.2013., str. 4.

            (*)  Datum primjene treba odrediti Zajednički odbor.

            PRILOG

                  „Protokol 1.
                  o definiciji pojma ‚proizvodi s podrijetlom’ i načinima administrativne suradnje
                  Članak 1.
                  Primjenjiva pravila o podrijetlu
                  1.   Za potrebe provedbe ovog Sporazuma primjenjuju se Dodatak I. i odgovarajuće odredbe Dodatka II. Regionalnoj konvenciji o paneuromediteranskim povlaštenim pravilima podrijetla (1) (‚Konvencija’).
                  2.   Sva upućivanja na ‚odgovarajući ugovor’ u Dodatku I. i u odgovarajućim odredbama Dodatka II. Konvenciji smatraju se upućivanjima na ovaj Sporazum.
                  Članak 2.
                  Rješavanje sporova
                  1.   Sporovi u pogledu postupaka provjere iz članka 32. Dodatka I. Konvenciji, koji se ne mogu riješiti između carinskih tijela koja traže provjeru i carinskih tijela odgovornih za provedbu provjere, upućuju se Zajedničkom odboru.
                  2.   U svim slučajevima rješavanje sporova između uvoznika i carinskih tijela zemlje uvoznice provodi se na temelju zakonodavstva te zemlje.
                  Članak 3.
                  Izmjene Protokola
                  Zajednički odbor može odlučiti izmijeniti ovaj Protokol.
                  Članak 4.
                  Povlačenje iz Konvencije
                  1.   Ako Europska unija ili Turska depozitaru Konvencije dostave pisanu obavijest o svojoj namjeri povlačenja iz Konvencije u skladu s člankom 9. Konvencije, Europska unija i Turska odmah započinju pregovore o pravilima o podrijetlu radi provedbe ovog Sporazuma.
                  2.   Do stupanja na snagu takvih novodogovorenih pravila o podrijetlu na ovaj Sporazum i dalje se primjenjuju pravila o podrijetlu iz Dodatka I. i, prema potrebi, odgovarajuće odredbe Dodatka II. Konvenciji koji su primjenjivi u trenutku povlačenja. Međutim, od trenutka povlačenja smatra se da je pravilima o podrijetlu iz Dodatka I. i, prema potrebi, odgovarajućim odredbama Dodatka II. Konvenciji dopuštena bilateralna kumulacija samo između Europske unije i Turske.
                  Članak 5.
                  Prijelazne odredbe – kumulacija
                  Neovisno o članku 16. stavku 5. i članku 21. stavku 3. Dodatka I. Konvenciji, ako kumulacija uključuje samo države EFTA-e, Farske otoke, Europsku uniju, Tursku i sudionike procesa stabilizacije i pridruživanja, dokaz o podrijetlu može biti potvrda o prometu robe EUR.1 ili izjava o podrijetlu.”

               (1)  SL L 54, 26.2.2013., str. 4.


title: Odluka Vijeća (EU) 2017/426 od 7. ožujka 2017. o imenovanju člana i zamjenika člana Odbora regija, koje je predložila Kraljevina Danska

text:
               10.3.2017

               HR

               Službeni list Europske unije

               L 64/108

         ODLUKA VIJEĆA (EU) 2017/426
   od 7. ožujka 2017.
   o imenovanju člana i zamjenika člana Odbora regija, koje je predložila Kraljevina Danska
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegov članak 305.,
   uzimajući u obzir prijedlog danske vlade,
   budući da:

               (1)

               Vijeće je 26. siječnja 2015., 5. veljače 2015. i 23. lipnja 2015. donijelo odluke (EU) 2015/116 (1), (EU) 2015/190 (2) i (EU) 2015/994 (3) o imenovanju članova i zamjenikâ članova Odbora regija za razdoblje od 26. siječnja 2015. do 25. siječnja 2020. Odlukom Vijeća (EU) 2016/552 (4)5. travnja 2016. g. Erik NIELSEN zamijenio je g. Thomasa KASTRUP-LARSENA u svojstvu člana.

               (2)

               Mjesto člana Odbora regija postalo je slobodno istekom mandata g. Erika NIELSENA.

               (3)

               Mjesto zamjenika člana Odbora regija postalo je slobodno imenovanjem gđe Kirstine BILLE članom Odbora regija,

         DONIJELO JE OVU ODLUKU:
   Članak 1.
   Sljedeće osobe imenuju se u Odbor regija do kraja tekućeg mandata koji istječe 25. siječnja 2020.:

               (a)

               članom:

                           —

                           gđa Kirstine BILLE, Deputy Mayor of Syddjurs Municipality,

               (b)

               zamjenikom člana:

                           —

                           gđa Kirsten JENSEN, Deputy Mayor of Hillerød Municipality.

         Članak 2.
   Ova Odluka stupa na snagu na dan donošenja.

      Sastavljeno u Bruxellesu 7. ožujka 2017.

            Za Vijeće

            Predsjednik

         L. GRECH

      (1)  Odluka Vijeća (EU) 2015/116 od 26. siječnja 2015. o imenovanju članova Odbora regija i njihovih zamjenika za razdoblje od 26. siječnja 2015. do 25. siječnja 2020. (SL L 20, 27.1.2015., str. 42.).

      (2)  Odluka Vijeća (EU) 2015/190 od 5. veljače 2015. o imenovanju članova Odbora regija i njihovih zamjenika za razdoblje od 26. siječnja 2015. do 25. siječnja 2020. (SL L 31, 7.2.2015., str. 25.).

      (3)  Odluka Vijeća (EU) 2015/994 od 23. lipnja 2015. o imenovanju članova Odbora regija i zamjenika članova za razdoblje od 26. siječnja 2015. do 25. siječnja 2020. (SL L 159, 25.6.2015., str. 70.).

      (4)  Odluka Vijeća (EU) 2016/552 od 5. travnja 2016. o imenovanju člana Odbora regija kojeg je predložila Kraljevina Danska (SL L 95, 9.4.2016., str. 12.).


title: Odluka Vijeća (EU) 2015/1994 od 26. listopada 2015. o potpisivanju, u ime Europske unije, Protokola o izmjeni uz Sporazum između Europske zajednice i Kneževine Lihtenštajna o mjerama istovjetnima onima iz Direktive Vijeća 2003/48/EZ o oporezivanju dohotka od kamata na štednju

text:
               6.11.2015

               HR

               Službeni list Europske unije

               L 290/16

         ODLUKA VIJEĆA (EU) 2015/1994
   od 26. listopada 2015.
   o potpisivanju, u ime Europske unije, Protokola o izmjeni uz Sporazum između Europske zajednice i Kneževine Lihtenštajna o mjerama istovjetnima onima iz Direktive Vijeća 2003/48/EZ o oporezivanju dohotka od kamata na štednju
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegov članak 115. u vezi s člankom 218. stavkom 5. i stavkom 8. drugim podstavkom,
   uzimajući u obzir prijedlog Europske komisije,
   budući da:

               (1)

               Vijeće je 14. svibnja 2013. ovlastilo Komisiju da otvori pregovore s Kneževinom Lihtenštajnom radi izmjene Sporazuma između Europske zajednice i Kneževine Lihtenštajna o mjerama istovjetnima onima iz Direktive Vijeća 2003/48/EZ o oporezivanju dohotka od kamata na štednju (1) („Sporazum”) kako bi se taj Sporazum uskladilo s najnovijim kretanjima na globalnoj razini na kojoj je dogovoreno promicanje automatske razmjene informacija kao međunarodnog standarda.

               (2)

               Tekstom Protokola o izmjeni uz Sporazum („Protokol o izmjeni”), koji je rezultat pregovora, na odgovarajući način odražavaju se smjernice za pregovore koje je izdalo Vijeće jer se njime Sporazum usklađuje s najnovijim kretanjima na međunarodnoj razini u vezi s automatskom razmjenom informacija, to jest s globalnim standardom za automatsku razmjenu informacija o financijskim računima u poreznim stvarima koji je razvila Organizacija za gospodarsku suradnju i razvoj (OECD). Unija, države članice i Kneževina Lihtenštajn aktivno su sudjelovale u radu Svjetskog foruma OECD-a za potporu razvoju i provedbi tog standarda. Tekst Sporazuma, kako je izmijenjen Protokolom o izmjeni, pravna je osnova za provedbu globalnog standarda u odnosima između Unije i Kneževine Lihtenštajna.

               (3)

               Protokol o izmjeni trebalo bi potpisati,

         DONIJELO JE OVU ODLUKU:
   Članak 1.
   Odobrava se potpisivanje u ime Unije Protokola o izmjeni uz Sporazum između Europske zajednice i Kneževine Lihtenštajna o mjerama istovjetnima onima iz Direktive Vijeća 2003/48/EZ o oporezivanju dohotka od kamata na štednju, podložno sklapanju navedenog Protokola o izmjeni (2).
   Članak 2.
   Predsjednika Vijeća ovlašćuje se da odredi jednu ili više osoba ovlaštenih za potpisivanje Protokola o izmjeni u ime Unije.
   Članak 3.
   Ova Odluka stupa na snagu na dan donošenja.

      Sastavljeno u Luxembourgu 26. listopada 2015.

            Za Vijeće

            Predsjednica

         C. DIESCHBOURG

      (1)  SL L 379, 24.12.2004., str. 84.

      (2)  Tekst Protokola o izmjeni objavit će se zajedno s odlukom o njegovu sklapanju.